*Proiect*

**GUVERNUL REPUBLICII MOLDOVA**

**H O T Ă R Î R E nr.\_\_\_**

**din \_\_\_\_\_\_\_\_\_\_\_\_\_\_2024**

**cu privire la reorganizarea Societății pe Acțiuni „Termoelectrica”**

**prin fuziune (absorbție) cu S.R.L. „INFO BON”**

În temeiul art. 6 alin. (1) lit. e1) din Legea nr.121/2007 privind administrarea şi deetatizarea proprietății publice (Monitorul Oficial al Republicii Moldova, 2007, nr.90-93, art.401) cu modificările ulterioare, art. 92 din Legea nr. 1134/1997 privind societățile pe acțiuni (Monitorul Oficial al Republicii Moldova, 2020, nr. 372-382, art. 341) cu modificările ulterioare, art. 80 din Legea nr. 135/2007 privind societățile cu răspundere limitată (Monitorul Oficial al Republicii Moldova, 2007, nr. 127-130, art.58) cu modificările ulterioare, Guvernul HOTĂRĂŞTE:

1. Se reorganizează Societatea pe Acțiuni „Termoelectrica” (persoana absorbantă) prin fuziune (absorbție) cu Societatea cu Răspundere Limitată „INFO BON” (persoana absorbită).
2. Transmiterea patrimoniului întreprinderii absorbite se va efectua conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015. Drepturile și obligațiile persoanei juridice absorbite trec integral la persoana juridică absorbantă.
3. Agenția Proprietății Publice va asigura adoptarea de către organele de conducere ale Societății pe Acțiuni „Termoelectrica” a hotărârilor aferente procedurii de reorganizare și majorare a capitalului social al acesteia, conform legislației.
4. Disponibilizarea personalului în legătură cu reorganizarea S.R.L. „INFO BON”, în cazul imposibilității transferului acestuia, se va efectua în conformitate cu legislația muncii. Cheltuielile ce țin de reducerea statelor de personal în legătură cu reorganizarea întreprinderilor conform punctului 1 vor fi asigurate din contul veniturilor proprii ale persoanelor juridice reorganizate.

 **Prim-ministru Dorin RECEAN**

**Contrasemnează:**

**Ministrul dezvoltării economice**

 **și digitalizării Dumitru ALAIBA**